Spanske førskolepedagoger var i Sogndal fredag 26. mai.
Associació de Mestres Rosa Sensat (Teachers' Association Rosa Sensat) var i Sogndal fredag 26 mai. Organisasjonen har årlige studieturer til ulike europeiske land, og i år har de valgt Norge og Sogndal. Målsettingen for turen deres er å besøke barnehager og å få innblikk i hvordan førskolelærere jobber og utdannes i Sogndal/Norge. Organisasjonen har hovedkontor i Barcelona, Spania, men de 30 deltakerne kom fra mange ulike deler av landet. 

HSF, ALI laget et program for gruppen hvor fordrag om den norske førskolepedagogutdannelsen v. Elizabeth Oltedal (Høgskolelektor i musikk) var første post på programmet (bilde ovenfor). Deretter var det barnehagebesøk på henholdsvis Stedje Barnehage, Sogndal og Gamlestova barnehage på Hafslo. 

Styrer i Stedje Barnehage, Kari Marie Navasete, orienterer om barnehagens drift og svarer på spørsmål. 
Etterpå gikk turen til Gamlestova Barnehage på Hafslo, hvor styrer Rune Helle tok imot og orienterte. 
